JayJayThrowThrow/commonwealth-wiki-mix huggingface dataset:
ಲಲಿತಾಂಬಾ ಚಂದ್ರಶೇಖರ್

ಲಲಿತಾಂಬಾ ಚಂದ್ರಶೇಖರ್ ಇವರು ಬಹುಕಾಲ ಹೈದರಾಬಾದಿನಲ್ಲಿ ಅಧ್ಯಾಪಕಿಯಾಗಿ ಸೇವೆ ಸಲ್ಲಿಸಿ, ಆ ಬಳಿಕ ಬೆಂಗಳೂರಿನಲ್ಲಿ ಬಂದು ನೆಲೆಸಿದರು. ಪ್ರೊ ಲಲಿತಾಂಬ ಚಂದ್ರಶೇಖರ್ ಅವರು ಬರೆದ ಎಂಟು ಶಾಸ್ತ್ರೀಯ ರಚನೆಯ ಸಂಪುಟ ಹೊಂದಿದೆ. ಈ ರಚನೆಯನ್ನು ಹೆಸರುವಾಸಿಯಾದ ಸಂಗೀತಗಾರಾದ ಜಿ.ವಿ. ರಂಗನಾಯಕಮ್ಮಾ ಮತ್ತು ಜಿ.ವಿ. ನೀಲಾ ರವರಿಂದ ಹಾಡಲಾಗಿದೆ. ಮೈಸೂರು ಸಿಸ್ಟರ್ಸ್ ರವರ ನವಗ್ರಹ ಕೀರ್ತಿಗಳು, "ಕೀರ್ತನ ಕುಸುಮಾಂಜಲಿ" ಆರನೆಯ ಸಂಪುಟದ ಸರಣಿಯಲ್ಲಿ ಬರುತ್ತದೆ.
ಕೃತಿಗಳು
ಕಾದಂಬರಿ

* ರೇಖಾ
* ಮುಕುಂದಚಂದ್ರ
* ಸರಸ್ವತಿ ಸಂಹಾರವೇ
* ಪುನರ್ದತ್ತಾ
* ಸುಕನ್ಯೆಯರು
* ಸ್ವೀಕಾರ
ಕಥಾಸಂಕಲನ

* ವಿಮೋಚನೆ
* ಬಿದಿ ಹೂಗಳು
ಚಿತ್ರೀಕರಣ

* ಮುಕುಂದಚಂದ್ರ ಹಾಗು ಪುನರ್ದತ್ತಾ ಕಾದಂಬರಿಗಳು ಚಲನಚಿತ್ರಗಳಾಗಿವೆ.
ಪುರಸ್ಕಾರ

* ೧೯೭೯ರಲ್ಲಿ ಸ್ವೀಕಾರ ಕಾದಂಬರಿಗೆ ಕನ್ನಡ ಸಾಹಿತ್ಯ ಪರಿಷತ್ತಿನ ವರ್ಷದ ಉತ್ತಮ ಪುಸ್ತಕ ಬಹುಮಾನ ಲಭಿಸಿದೆ.
* ಅಖಿಲ ಭಾರತ ಮಹಾಭಾರತ ಕತೆಗೆ ಮುಂಬಯಿಯ ವಿದ್ಯಾಭವನದ ಕಥಾಸ್ಪರ್ಧೆಯಲ್ಲಿ ಬಹುಮಾನ ದೊರೆತಿದೆ.

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ವರ್ಗ:ಸಾಹಿತಿಗಳು
ವರ್ಗ:ಲೇಖಕಿಯರು
ಎಸ್.ವಿ.ಶ್ರೀನಿವಾಸರಾವ್

ಎಸ್.ವಿ.ಶ್ರೀನಿವಾಸರಾವ್ ಇವರು ತುಮಕೂರಿನಲ್ಲಿ ೧೯೩೧ ಡಿಸೆಂಬರ ೨೪ರಂದು ಜನಿಸಿದರು. ಇವರ ತಾಯಿ ಪುಟ್ಟಚ್ಚಮ್ಮ ; ತಂದೆ ವೆಂಕಟರಾಮಯ್ಯ (ದತ್ತು ತಂದೆ ತಾಯಿಗಳು).
ಶಿಕ್ಷಣ

ಎಸ್.ವಿ.ಶ್ರೀನಿವಾಸರಾವ್ ಅವರು ಬಿ.ಎಸ್ಸಿ. ಮುಗಿಸಿ, ಕೇಂದ್ರ ಸರ್ಕಾರದ CIL ಸಂಸ್ಥೆಯಲ್ಲಿ ಸೈಂಟಿಫಿಕ್ ಆಫಿಸರ್ ಆಗಿದ್ದರು. ನಂತರ ಎಂ.ಎ. ಮಾಡಿಕೊಂಡರು. ಅಲ್ಲದೆ ಹಿಂದಿಯಲ್ಲಿ ವಿಶಾರದ ಪರೀಕ್ಷೆಯನ್ನೂ, ರಶಿಯನ್ ಭಾಷೆಯಲ್ಲಿ ಡಿಪ್ಲೋಮಾವನ್ನೂ ಪಡೆದಿದ್ದಾರೆ.
ಸಂಘ ಸಂಸ್ಥೆಗಳ ಜೊತೆ ಸಂಪರ್ಕ

ಎಸ್.ವಿ.ಶ್ರೀನಿವಾಸರಾವ್ಅವರು ಕರ್ನಾಟಕ ಮಕ್ಕಳ ಸಾಹಿತ್ಯ ಪರಿಷತ್ತು ಸಂಸ್ಥೆಯ ಸ್ಥಾಪಕ ಕಾರ್ಯದರ್ಶಿಯಾಗಿದ್ದರು ಹಾಗೂ ಕನ್ನಡ ಸಾಹಿತ್ಯ ಪರಿಷತ್ತಿನಲ್ಲಿ ಕಾರ್ಯದರ್ಶಿಯಾಗಿದ್ದರು
ಕೃತಿಗಳು
ಕಥಾಸಂಕಲನ

* ಕಾಗೆಯ ಗೂಡಿನಲ್ಲಿ ಕೋಗಿಲೆ ಹಾಡಿತು
* ಗಾಳಿ ಮೋಡದ ಗೆಳತಿ
* ಗೊಂಚಲು
* ಅಂಕ ಮುಗಿಯಲಿಲ್ಲ
ಕಾದಂಬರಿ

* ಕನ್ಯಾದಾನ
* ಹಸಿರು ಮಂಟಪ
* ಮಣ್ಣಿನ ಮಗ
* ಬಾಳೇ ಬಂಗಾರ
* ಮಬ್ಬು ಮುಂಜಾವು
* ಸ್ವರಮೇಳ
* ಸ್ವಾತಿಯ ಹನಿ
* ಇಬ್ಬನಿ
* ಸುಣ್ಣವಿಲ್ಲದ ವೀಳ್ಯ
* ಸೋನಾರ್ ಬಾಂಗ್ಲಾ
* ಹರಿಗೋಲು
* ಮಂಥನ
* ರಂಗಸ್ಥಳ
* ಪವನ ಚಕ್ರ
* ಗೆಜ್ಜೆ ಕಟ್ಟಿದ ಹೆಜ್ಜೆ
* ಪ್ರೌಢ ಪ್ರತಾಪ ವೀರ ರಾಜೇಂದ್ರ
* ಸತ್ಯಮೇವ ಜಯತೆ
ಅನುವಾದ

* ಒರಿಯಾ ಕಥೆಗಳು
* ಇಪ್ಪತ್ತೊಂದು ಬಂಗಾಳಿ ಕಥೆಗಳು
* ಹ್ಯೂಯೆನ್ ತ್ಸಾಂಗನ ಇಂಡಿಯಾ ಪ್ರವಾಸ
* ಕಾಕಾ ಕಾಲೇಲಕರ
* ಸ್ವಾಮಿ ವಿವೇಕಾನಂದ
ಮಕ್ಕಳ ಸಾಹಿತ್ಯ

* ಇಮ್ಮಡಿ ಪುಲಿಕೇಶಿ
* ಕೆರೂರ ವಾಸುದೇವಾಚಾರ್ಯ
* ನಮ್ಮ ವಾಯುಪಡೆ
* ಗಂಗರಾಜ ದುರ್ವಿನೀತ
* ಬಾನುಲಿ ನಾಟಕಗಳು
* ಮಕ್ಕಳೆ, ಇವರನ್ನು ನೀವು ಬಲ್ಲಿರಾ?
* ಪಂ. ಗೋವಿಂದ ವಲ್ಲಭ ಪಂತ
* ಮೌ. ಅಬುಲ್ ಕಲಾಮ್ ಆಜಾದ
* ಪೌರಪ್ರಜ್ಞೆ
* ಕವಿರತ್ನತ್ರಯರು
* ಸ್ಮರಣೀಯ ಹುತಾತ್ಮರು
* ಜಲಸಂಪತ್ತು
* ಸಹನೆ-ಸಾಧನೆ
* ಪುಟಾಣಿ ಸಾಹಸಿಗಳು (ಮಕ್ಕಳ ಕಾದಂಬರಿ)
* ಹಾರೊ ಹನುಮ (ಮಕ್ಕಳ ಕಾದಂಬರಿ)
ಸಂಪಾದನೆ

* ಸತ್ಪಥ
* ವಿದ್ಯಾವಿನೋದಿನಿ
* ಕರ್ನಾಟಕದ ಮುಖ್ಯ ಮಂತ್ರಿಗಳು
ಪ್ರವಾಸಕಥನ

* ಇಣುಕು ನೋಟ
ಜೀವನ ಚಿತ್ರ

* ಮೂಡಬಿದರಿ ವೀರಪ್ಪ ಮೊಯಿಲಿ
ಇತರ

* ಕನ್ನಡ ಸಾಹಿತಿ ದರ್ಶನ
* ಬೆಟಗೇರಿ ಕೃಷ್ಣಶರ್ಮ ವಾಚಿಕೆ
* ಪರಿಸರ ಮಾಲಿನ್ಯದ ಅಪಾಯಗಳು
ಪುರಸ್ಕಾರ

* “ಒರಿಯಾ ಕಥೆಗಳು” ಈ ಅನುವಾದಕ್ಕಾಗಿ ರಾಜ್ಯಸರಕಾರದ ಬಹುಮಾನ ದೊರೆತಿದೆ
* “ಸಹನೆ-ಸಾಧನೆ” ಕೃತಿಗೆ ಆರ್ಯಭಟ ಪ್ರಶಸ್ತಿ ದೊರೆತಿದೆ
* “ಪ್ರೌಢಪ್ರತಾಪ ವೀರ ರಾಜೇಂದ್ರ” ಕೃತಿಗೆ ನೃಪತುಂಗ ಸಾಹಿತ್ಯ ಪ್ರಶಸ್ತಿ ದೊರೆತಿದೆ

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಎಸ್.ವಿ.ಶ್ರೀನಿವಾಸರಾವ್
ಎಚ್.ವಿ.ನಂಜುಂಡಯ್ಯ

ಎಚ್.ವಿ.ನಂಜುಂಡಯ್ಯ ನವರು ಕ್ರಿ.ಶ. ೧೮೬೦ರಲ್ಲಿ ಜನಿಸಿದರು. ಬಡತನದಲ್ಲಿಯೆ ಓದಿ ಬಿ.ಎ., ಎಂ.ಎ. ಮಾಡಿಕೊಂಡರು. ಗುಮಾಸ್ತೆಗಿರಿಯಿಂದ ವೃತ್ತಿಯನ್ನಾರಂಭಿಸಿದ ನಂಜುಂಡಯ್ಯನವರು ಸಬ್ ರಜಿಸ್ಟ್ರಾರ, ಮುನಸೀಫ್, ನ್ಯಾಯಾಧೀಶ, ದಿವಾನರ ಮಂತ್ರಾಲೋಚನೆ ಮಂಡಲಿಯ ಸದಸ್ಯ ಹೀಗೆ ಹಂತ ಹಂತವಾಗಿ ಮೇಲೇರುತ್ತ ೧೯೧೬ರಲ್ಲಿ ಮೈಸೂರು ವಿಶ್ವವಿದ್ಯಾನಿಲಯದ ಉಪಕುಲಪತಿಗಳಾದರು. ೧೯೧೫ರಲ್ಲಿ ಬೆಂಗಳೂರಿನಲ್ಲಿ ಜರುಗಿದ ಪ್ರಥಮ ಕನ್ನಡ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷರಾದ ಹೆಗ್ಗಳಿಕೆ ಇವರದು. ೧೯೧೬ರಲ್ಲಿ ಎರಡನೆಯ ಕನ್ನಡ ಸಾಹಿತ್ಯ ಸಮ್ಮೇಳನವೂ ಬೆಂಗಳೂರಿನಲ್ಲಿಯೆ, ಇವರ ಅಧ್ಯಕ್ಷತೆಯಲ್ಲಿಯೆ ಜರುಗಿತು.೧೯೧೭ರಲ್ಲಿ ಮೈಸೂರಿನಲ್ಲಿ ನಡೆದ ಕನ್ನಡ ಸಾಹಿತ್ಯ ಸಮ್ಮೇಳನಕ್ಕೂ ಇವರೇ ಅಧ್ಯಕ್ಷರು. ಇದನ್ನು "ಹ್ಯಾಟ್ರಿಕ್" ಎನ್ನಬಹುದೆ?!
ಎಚ್.ವಿ.ನಂಜುಂಡಯ್ಯನವರು ಬಹುಭಾಷಾ ಪ್ರವೀಣರು. ಕನ್ನಡವಲ್ಲದೆ ತೆಲುಗು, ಸಂಸ್ಕೃತ, ಇಂಗ್ಲಿಷ್ ಹಾಗು ಫ್ರೆಂಚ್ ಭಾಷೆಗಳಲ್ಲೂ ಪರಿಣತರು.
ಕೃತಿಗಳು

ಎಚ್.ವಿ.ನಂಜುಂಡಯ್ಯನವರು ಆ ಕಾಲದಲ್ಲಿಯೆ ಆಡಳಿತ, ಕಾನೂನು ಹಾಗು ಅರ್ಥಶಾಸ್ತ್ರಗಳಿಗೆ ಸಂಬಂಧಿಸಿದಂತೆ ಅಮೂಲ್ಯ ಕನ್ನಡ ಕೃತಿಗಳನ್ನು ರಚಿಸಿದರು:
* ಲೇಖ್ಯಬೋಧಿನಿ (ಆಡಳಿತ)
* ವ್ಯವಹಾರ ದೀಪಿಕೆ(ಕಾನೂನು)
* ಅರ್ಥಶಾಸ್ತ್ರ
ಪುರಸ್ಕಾರ

ಇವರ ಬಹುಮುಖ ಸೇವೆಗಾಗಿ ಅಂದಿನ ಬ್ರಿಟಿಷ್ ಸರಕಾರ ಇವರಿಗೆ ‘ಸಿ.ಡಿ.ಇ.’ (ಕಂಪ್ಯಾನಿಯನ್ ಆಫ್ ದಿ ಇಂಡಿಯನ್ ಎಂಪೈರ್) ಪುರಸ್ಕಾರವನ್ನು ನೀಡಿತು.ಎಚ್.ವಿ.ನಂಜುಂಡಯ್ಯನವರು ಉಪಕುಲಪತಿಯಾಗಿ ಸೇವೆಯಲ್ಲಿದ್ದಾಗಲೆ ೧೯೨೦ರಲ್ಲಿ ನಿಧನರಾದರು.
ಬಾಹ್ಯ ಕೊಂಡಿಗಳು
ಉಲ್ಲೇಖಗಳು

ನಂಜಿಂಡಯ್ಯ
ವರ್ಗ:೧೮೬೦ ಜನನ
ವರ್ಗ:೧೯೨೦
ಕೆರೂರು ವಾಸುದೇವಾಚಾರ್ಯ

ಕೆರೂರು ವಾಸುದೇವಾಚಾರ್ಯರು ೧೮೬೬ರಲ್ಲಿ ಬಾಗಲಕೋಟೆಯಲ್ಲಿ ಜನಿಸಿದರು. ಇವರ ತಂದೆ ಶ್ರೀನಿವಾಸಾಚಾರ್ಯ. ತಾಯಿ ಪದ್ಮಾವತಿ.

ಕನ್ನಡದ ನವೋದಯದ ಮೊದಮೊದಲ ಸಾಹಿತಿಗಳಲ್ಲಿ ಇವರೊಬ್ಬರು. ಕಾದಂಬರಿ ಅಲ್ಲದೆ ನಾಟಕಗಳನ್ನೂ ಸಹ ಅನುವಾದಿಸಿ, ಬರೆದು, ರಂಗದ ಮೇಲೆ ಆಡಿಸಿದ್ದಾರೆ.
ಕೃತಿಗಳು
ಕಾದಂಬರಿಗಳು

* ಇಂದಿರಾ - (೧೯೦೮) - ಈ ಕಾದಂಬರಿಯು ಬಾಲ್ಯ ವಿವಾಹ, ವಿಧವಾ ವಿವಾಹದ ಕಥಾವಸ್ತುವನ್ನು ಹೊಂದಿದೆ.
* ಯದುಮಹಾರಾಜ
* ಭ್ರಾತೃಘಾತಕ ಔರಂಗಜೇಬ
* ವಾಲ್ಮೀಕಿ ವಿಜಯ
* ಯವನ ಸೈರಂಧ್ರಿ
ನಾಟಕಗಳು

* ನಳದಮಯಂತಿ
* ರುಕ್ಮಿಣಿ ಹರಣ
* ಸುರತನಗರದ ಶ್ರೇಷ್ಠಿ (ಮೂಲ : ಷೇಕ್ಸ್ ಪಿಯರನ “ಮರ್ಚಂಟ್ ಆಫ್ ವೆನಿಸ್')
* ವಸಂತಯಾಮಿನಿ ಸ್ವಪ್ನಚಮತ್ಕಾರ (ಮೂಲ : ಷೇಕ್ಸ್ ಪಿಯರನ “ ಮಿಡ್ ಸಮರ್ ನೈಟ್ಸ್ ಡ್ರೀಮ್")
* ಪತಿ ವಶೀಕರಣ (ಆಲಿವರ್ ಗೋಲ್ಡ್ಸ್ ಸ್ಮಿತ್‍ನ "ಷಿ ಸ್ಟೂಪ್ಸ್ ಟು ಕಾಂಕರ್" ನಾಟಕವೊಂದರ ಅನುವಾದ)
ಕಥಾ ಸಂಕಲನ

* ತೊಳೆದ ಮುತ್ತು
* ಪ್ರೇಮ ವಿಜಯ
* ಬೆಳಗಿದ ದೀಪಗಳು
* ಬೆಳ್ಳೀ ಚಿಕ್ಕೆ
ಪತ್ರಿಕೋದ್ಯಮ

ಕೆರೂರು ವಾಸುದೇವಾಚಾರ್ಯರು “ಶುಭೋದಯ” ಹಾಗು “ಸಚಿತ್ರ ಭಾರತ” ಎನ್ನುವ ಎರಡು ಪತ್ರಿಕೆಗಳನ್ನು ಪ್ರಾರಂಭಿಸಿದರು.
ಇತರ ವಿಷಯಗಳು

ಬಾಗಲಕೋಟೆಯ ವಾಸುದೇವ ವಿನೋದಿನಿ ನಾಟ್ಯ ಸಂಘವು ೧೯೬೪ ರಲ್ಲಿ ವಾಸುದೇವ ಪ್ರಶಸ್ತಿ ಎಂಬ ಸ್ಮಾರಕ ಸಂಪುಟವನ್ನು ಪ್ರಕಟಿಸಿತು.
ನಿಧನ

ಕೆರೂರು ವಾಸುದೇವಾಚಾರ್ಯರು ೧೯೨೧ರಲ್ಲಿ ನಿಧನರಾದರು.
ಹೊರಗಿನ ಕೊಂಡಿಗಳು

* ಕೆರೂರು ವಾಸುದೇವಾಚಾರ್ಯರ ಬರಹಗಳು ಇಲ್ಲಿ ಪ್ರಕಟಗೊಂಡಿವೆ

ವರ್ಗ:ಕನ್ನಡ ಸಾಹಿತ್ಯ
ಕೆರೂರು ವಾಸುದೇವಾಚಾರ್ಯ
ಕೆರೂರು ವಾಸುದೇವಾಚಾರ್ಯ
ವರ್ಗ:೧೮೬೬ ಜನನ
ವರ್ಗ:೧೯೨೧ ನಿಧನ
ಎಸ್.ಅನಂತನಾರಾಯಣ

ಎಸ್. ಅನಂತನಾರಾಯಣ - (ನವೆಂಬರ್ ೩೦,೧೯೨೫- ಆಗಸ್ಟ್ ೨೫,೧೯೯೨) ಕನ್ನಡದ ಪ್ರಗತಿಶೀಲ ಬರಹಗಾರರಲ್ಲಿ ಪ್ರಮುಖರೆನಿಸಿದ್ದಾರೆ.
ಜೀವನ

ಪ್ರೊ. ಅನಂತ ನಾರಾಯಣ ಅವರು ನವೆಂಬರ್ ೩೦, ೧೯೨೫ರ ವರ್ಷದಲ್ಲಿ ಮೈಸೂರಿನಲ್ಲಿ ಜನಿಸಿದರು. ಅವರ ತಂದೆ ಆರ್. ಸದಾಶಿವಯ್ಯನವರು ಮತ್ತು ತಾಯಿ ರಂಗಮ್ಮನವರು. ಅನಂತನಾರಾಯಣರ ಶಿಕ್ಷಣವೆಲ್ಲ ಮೈಸೂರಿನಲ್ಲೆ ನೆರವೇರಿತು. ಅವರು ಇಂಗ್ಲಿಷ್ ಸಾಹಿತ್ಯದಲ್ಲಿ ಬಿ.ಎ. (ಆನರ್ಸ್) ಮತ್ತು ಎಂ.ಎ. ಪದವಿಗಳನ್ನು ಪ್ರಪ್ರಥಮ ಶ್ರೇಣಿಯಲ್ಲಿ ಚಿನ್ನದ ಪದಕಗಳೊಂದಿಗೆ ಗಳಿಸಿದರು. ಅವರು ಮೈಸೂರು ವಿಶ್ವವಿದ್ಯಾನಿಲಯದ ಹಲವಾರು ಕಾಲೇಜುಗಳಲ್ಲಿ ಇಂಗ್ಲಿಷ್ ಪ್ರಾಧ್ಯಾಪಕರಾಗಿ, ಸಂಗೀತ, ನಾಟಕ ಕಾಲೇಜಿನಲ್ಲಿ ಮೂರು ವರ್ಷ ನಾಟಕ ಶಾಸ್ತ್ರದ ಬೋಧಕರಾಗಿ, ನಾಟಕ ವಿಭಾಗದ ಮುಖ್ಯಸ್ಥರಾಗಿ ಕಾರ್ಯ ನಿರ್ವಹಿಸಿ ತಮ್ಮ ಶಿಷ್ಯವೃಂದಕ್ಕೆ ಪ್ರೀತಿಪಾತ್ರರಾಗಿದ್ದರು.
ಸೆರೆಮನೆವಾಸ

ನವೋದಯ ಕಾಲದ ಬರಹಗಾರರು ಸ್ವಾತಂತ್ರ್ಯ ಚಳವಳಿಯಲ್ಲಿ ಪಾಲ್ಗೊಂಡಿದ್ದು ಸಹಜ ಕ್ರಿಯೆ. ಅನಂತನಾರಾಯಣರೂ ಸಹಾ ಕ್ವಿಟ್ ಇಂಡಿಯಾ ಚಳವಳಿಯಲ್ಲಿ ಭಾಗಿಯಾಗಿ ಸೆರೆಮನೆವಾಸ ಕಂಡರು. ಸೆರೆಮನೆಯೊಳಗಿದ್ದಾಗಲೇ ಕವಿತೆಗಳ ರಚನೆಗಾರಂಭಿಸಿದ ಅನಂತನಾರಾಯಣರು ೧೯೪೨೨ರಲ್ಲಿ ‘ಬಾಡದ ಹೂ’ ಎಂಬ ನೀಳ್ಗವಿತೆಗೆ ಬಿ.ಎಂ.ಶ್ರೀ.ಯವರಿಂದ ರಜತ ಮಹೋತ್ಸವದ ಸುವರ್ಣ ಪದಕ ಸ್ವೀಕರಿಸಿದರು.
ಸಾಹಿತ್ಯ

ಹೀಗೆ ಸಾಹಿತ್ಯ ಕ್ಷೇತ್ರ ಪ್ರವೇಶಿಸಿದ ಅನಂತನಾರಾಯಣರು ಹಲವಾರು ಕಥೆ, ಕಾದಂಬರಿ, ಸಾಹಿತ್ಯ ವಿಮರ್ಶೆಗಳ ಜೊತೆಗೆ ಜೀವನ ಚರಿತ್ರೆಯನ್ನೂ ಪ್ರಕಟಿಸಿದರು.
ಕೃತಿಗಳು
ಕಾದಂಬರಿಗಳು

* ಅತ್ತಿಗೆ
* ಆಲದ ಹೂ
* ತೀರದ ಬಯಕೆ
* ಪಯಣದ ಹಾದಿಯಲ್ಲಿ
* ಮುರುಕು ಮಂಟಪ
* ಸಪ್ತಸಮಾಲೋಕ
ಸಂಪಾದಿತ ಕೃತಿಗಳು

* ಚಿಂತನ ಬಿಂದು
* ಮೆಲಕು
* ವಿಚಾರ ನಿಮಿಷ
ಪ್ರಬಂಧಗಳು

# ಅರಣ್ಯ ಪರ್ವ
# ಹರಿಶ್ಚಂದ್ರ ಕಾವ್ಯ ಸಾಂಗತ್ಯ
ನಾಟಕಗಳು

* ಪ್ರೇಮಬಲಿ
* ಮಂಗಳಾರತಿ
* ವಿಪರೀತಕ್ಬಂತೆ ವಿವಾಹ
* ಸ್ವಪ್ನವಾಸವದತ್ತ
* ಪ್ರತಿಜ್ಞಾ ಯೌಗಂಧರಾಯಣ
* ಪೂರ್ಣಾಹುತಿ.
ಕಾವ್ಯ

* ಬಾಡದ ಹೂ,
* ಉಷಾ ಸ್ವಪ್ನ,
* ಬಣ್ಣಗಳು ಆಡಿದುವು;
ಅನುವಾದಿತ ಕೃತಿಗಳು

ಅಮೆರಿಕದಲ್ಲಿ ಮನೆಮಾತಾಗಿರುವ ಜನಪ್ರಿಯ ಲೇಖಕಿ ಲಾರ ಇಂಗಾಲ್ಸ್ ವೈಲ್ಡರ್‌ರವರ ಜೀವನಾನುಭವವನ್ನು ಕುರಿತ ೮ ಕೃತಿಗಳ (ಅನಂತನಾರಾಯಣರವರ ಅಕಾಲಮರಣದಿಂದ ೯ ಭಾಗಗಳಲ್ಲಿ ೮ ಕೃತಿಗಳ ಅನುವಾದ ಮಾತ್ರ ಅವರಿಂದ ಆಗಿದೆ) ಅನುವಾದ ಈ ಕೆಳಕಂಡಂತಿವೆ:
* ದೊಡ್ಡ ಕಾಡಿನಲ್ಲಿ ಪುಟ್ಟಮನೆ
* ಹುಲ್ಲುಗಾವಲಿನಲ್ಲಿ ಪುಟ್ಟಮನೆ
* ರೈತರ ಹುಡುಗ
* ಪ್ಲಮ್ ನದಿಯ ತೀರದಲ್ಲಿ
* ಸಿಲ್ವರ್‍‌ಲೇಕ್ ದಡದಲ್ಲಿ
* ಚಳಿಯ ಸುಳಿಯಲ್ಲಿ
* ಹುಲ್ಲುಗಾವಲಿನಲ್ಲಿ ಪುಟ್ಟ ಪಟ್ಟಣ
* ಆ ಸೊಗಸಿನ ಬಂಗಾರದ ದಿನಗಳು

* ಡೇಗೆ ಹಕ್ಕಿ : ಇಟಲಿ - ಆಸ್ಟ್ರಿಯಾ ಕಥೆಗಳು
ಸಂಸ್ಕೃತದಿಂದ ಅನುವಾದಗಳು

* ಅಭಿಜ್ಞಾನ ಶಾಕುಂತಲ,
ಇತರೆ

* ಕನ್ನಡ ಉತ್ತರ ರಾಮಚರಿತೆ
* ಕನ್ನಡ ನಾಗಾನಂದ, ಭಾಸನ ಎರಡು ನಾಟಕಗಳು, ಸಂಗ್ರಹ ಭಾಗವತ, ಸಂಗ್ರಹ ಮಹಾಭಾರತ.
* ಎಲಿಯಟ್ಟನ ಮೂರು ಉಪನ್ಯಾಸಗಳು
* ಕಲೆ ಎಂದರೇನು ? ಪಾಶ್ಚಾತ್ಯ ಕಾವ್ಯ ಚಿಂತನ,
* ಮಹತ್‌ಕಾವ್ಯ ಕಲ್ಪನೆ,
* ಸಾಹಿತ್ಯ ಪ್ರವೇಶ, ಸಾಹಿತ್ಯ ಮತ್ತು ಮನೋವಿಜ್ಞಾನ, ಸಾಹಿತ್ಯ ವಿಮರ್ಶೆಯ ತತ್ತ್ವಗಳು. ಸಾಹಿತ್ಯ ಮನನ.
* ಹೊಸಗನ್ನಡ ಕವಿತೆಯ ಮೇಲೆ ಇಂಗ್ಲಿಷ್ ಕಾವ್ಯದ ಪ್ರಭಾವ - ಅವರ ಪಿಹೆಚ್‌ಡಿ ಪ್ರಬಂಧ.
ಪ್ರಶಸ್ತಿ ಪುರಸ್ಕಾರ

* ಪುರಂದರ ಕಂಡ ಶ್ರೀರಾಮ ಸಂಗೀತ ರೂಪಕಕ್ಕೆ ರಾಜ್ಯ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ
* ರಾಜ್ಯ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ
* ಬಿ.ಎಂ.ಶ್ರೀ - ರಜತ ಪದಕ
ವಿದಾಯ

ಅನಂತನಾರಾಯಣರು ಆಗಸ್ಟ್ ೨೫, ೧೯೯೨ರ ವರ್ಷದಲ್ಲಿ ನಿಧನರಾದರು. ಅವರ ಪ್ರೀತಿಪಾತ್ರ ವಿದ್ಯಾರ್ಥಿಗಳಿಗೆ ಅವರು ಸದಾ ನೆನಪಿನಲ್ಲುಳಿದವರು.
ಆಕರಗಳು

# ಕಣಜ
# ಪುಸ್ತಕ ಜಗತ್ತು
# ಪ್ರಗಾಥ: ಪ್ರಜಾವಾಣಿ

ವರ್ಗ:ಕನ್ನಡ ಸಾಹಿತ್ಯ
ಎಸ್.ಅನಂತನಾರಾಯಣ
ವರ್ಗ:೧೯೨೫ ಜನನ
ವರ್ಗ:೧೯೯೨ ನಿಧನ
ಮಾ.ಭೀ.ಶೇಷಗಿರಿರಾವ್

ಮಾ.ಭೀ.ಶೇಷಗಿರಿರಾವ ಇವರು ಕನ್ನಡದಲ್ಲಿ ಪತ್ತೇದಾರಿ ಹಾಗು ಸಾಮಾಜಿಕ , ಎರಡೂ ವಿಧದ ಕಾದಂಬರಿಗಳನ್ನು ಬರೆದ ಸವ್ಯಸಾಚಿ ಲೇಖಕರು. ಇವರ ಕೆಲವು ಕೃತಿಗಳು ಇಂತಿವೆ:
ಕಾದಂಬರಿ
ಪತ್ತೇದಾರಿ

* ಅವನೇಕೆ ಮಾಯವಾದ
* ಚಿನ್ನದ ಹದ್ದಿನ ಬೇಟೆ
* ಚೀನಾದಲ್ಲಿ ಪತ್ತೇದಾರ ಶಂಕರ್
* ದೀಪ ಆರಿತು—ಗುಂಡು ಹಾರಿತು
* ನೀ ಸಾಯಬೇಕು
* ಮಾಯಾಜಾಲ
* ಮೋಹಿನಿ ಲೈಲಾ
* ವಿಷಗಾಳಿ
* ಸುಂದರಿಯ ಪಾತ್ರ
ಸಾಮಾಜಿಕ

* ಅಪಶ್ರುತಿ
* ಅವಳದೊಂದು ಪ್ರಶ್ನೆ
* ಅಶೋಕ ವನ
* ಆಟೊರಿಕ್ಷಾದಲ್ಲಿ ಅಪ್ಸರೆ
* ಕಂಬನಿಯ ಮಾಲೆ
* ನಕ್ಷತ್ರ ನಕ್ಕಿತು
* ಪ್ರೇಮದ ಪುನರ್ಜನ್ಮ
* ಬಾಳಿಗೊಂದು ನಮಸ್ಕಾರ
* ಭಾಗ್ಯತಾರೆ
* ಮಂಗಳೆಯ ಮದುವೆ
* ಯಶಸ್ವಿನಿ
* ವಿದ್ಯಾವತಿ
* ವೀಣಾ
* ಸೌಂದರ್ಯದೇವತೆ
* ಹೆಣ್ಣಾಗಿ ಬಾಳಿದವಳು
ವರ್ಗ:ಕನ್ನಡ ಸಾಹಿತ್ಯ
ವರ್ಗ:ಸಾಹಿತಿಗಳು
ಬಿ.ಪಿ.ಕಾಳೆ

ಬಿ.ಪಿ.ಕಾಳೆ ಇವರು ಕನ್ನಡದ ಜನಪ್ರಿಯ ಪತ್ತೇದಾರಿ ಸಾಹಿತಿಗಳು. ಇವರ ಇಂತಿವೆ:

ಭಿ.ಪ.ಕಾಳೆ
ಸು. ೧೮೮೯.ಕನ್ನಡ ಗ್ರಂಥಕರ್ತ, ಪ್ರಕಾಶಕ, ಮುದ್ರಕ, ಭಿಕಾಜಿಪಂತ ಕಾಳೆ ಎಂಬುದು ಇವರ ಪೂರ್ಣನಾಮ. ಭಿ. ಪ. ಕಾಳೆ ಎಂದು ಪ್ರಸಿದ್ಧರಾಗಿದ್ದಾರೆ. ಇವರು ಕೆಲವು ಪತ್ತೇದಾರಿ ಕಾದಂಬರಿಗಳನ್ನೂ ಬರೆದಿದ್ದಾರೆ.
ಬದುಕು ಮತ್ತು ಸಾಹಿತ್ಯ

ಇವರ ತಂದೆ ಪರಶುರಾಮ ಪಂತ. ಕಾಳೆ ಎಂಬುದು ಮನೆತನದ ಹೆಸರು.

ಧಾರವಾಡ ಜಿಲ್ಲೆಯ ಕುಂದುಗೋಳ ತಾಲ್ಲೂಕಿನ ಸಾಂಸಿ ಗ್ರಾಮದಲ್ಲಿ 1889ರ ಜನವರಿ 20ರಂದು ಇವರ ಜನನ. ಆಗ ಇದು ಪಟವರ್ಧನ ಸಂಸ್ಥಾನಿಕರ ಆಡಳಿತಕ್ಕೆ ಒಳಪಟ್ಟಿದ್ದು ಕುರಂದವಾಡ ಸಂಸ್ಥಾನಿಕರ ಅಧೀನದಲ್ಲಿತ್ತು. ಸಂಸ್ಥಾನಿಕರ ಮನೆ ಮಾತು ಮರಾಠಿಯಾಗಿದ್ದುದರಿಂದ ಅವರ ಆಡಳಿತದ ಭಾಷೆಯೂ ಮರಾಠಿಯೇ ಆಗಿತ್ತು. ಎಂತಲೇ ನೂರರಲ್ಲಿ ನೂರು ಜನ ಕನ್ನಡಿಗರಿಂದಲೇ ತುಂಬಿದ್ದ ಸಾಂಸಿ ಗ್ರಾಮವೂ ಮರಾಠಿಯ ಪ್ರಭಾವಕ್ಕೆ ಒಳಗಾಗಿತ್ತು.

ಆಡಳಿತಭಾಷೆಯ ಕಾರಣದಿಂದಲೇ ಮಹಾರಾಷ್ಟ್ರದಿಂದ ಪಟವರ್ಧನ ಸಂಸ್ಥಾನಕ್ಕೆ ಬಂದು ಅಲ್ಲಿಯ ಬೇರೆ ಬೇರೆ ಊರುಗಳಲ್ಲಿ ನೆಲಸಿದ ಚಿತ್ಪಾವನ (ಕೊಂಕಣಸ್ಥ) ಬ್ರಾಹ್ಮಣ ಮನೆತನಗಳಲ್ಲಿ ಕಾಳೆ ಕುಟುಂಬವೂ ಒಂದು. ಈ ಕುಂಟುಂಬ ಸಾಂಸಿಯಲ್ಲಿ ನೆಲಸಿತು. ಕಾಳೆಯವರ ಮನೆ ಮಾತು ಮರಾಠಿಯಾದರೂ ಅವರ ಪ್ರಾಥಮಿಕ ಶಿಕ್ಷಣ ಕನ್ನಡಭಾಷೆಯಲ್ಲೆ ಆಯಿತು. ಆ ಕಾಲದ ಪ್ರಾಥಮಿಕ ಶಾಲೆಯ ಕೊನೆಯ ಫಟ್ಟವಾದ ಮುಲಕೀ ಪರೀಕ್ಷೇಯಲ್ಲಿ ಕಾಳೆಯವರು ತೇರ್ಗಡೆ ಹೊಂದಿದರಲ್ಲದೆ, ನಾಲ್ಕನೆಯ ತರಗತಿಯವರೆಗೆ ಇಂಗ್ಲಿಷ್ ಶಾಲೆಯಲ್ಲಿ ಓದಿದರು.

ಹಾವೇರಿ ತಾಲ್ಲೂಕಿನ ಅಗಡಿಯ ಬಳಿಯ ಆನಂದವನ ಅಗ್ರಹಾರದಲ್ಲಿ, ಸದ್ಬೋಧಚಂದ್ರಿಕೆ ಮಾಸಪತ್ರಿಕೆಗಾಗಿ ಆರಂಭವಾದ ಒಂದು ಚಿಕ್ಕ ಮುದ್ರಣಾಲಯದ ವ್ಯವಸ್ಥಾಪಕರಾಗಿ ಕಾಳೆಯವರು 1909ರಲ್ಲಿ ಅಲ್ಲಿಗೆ ಹೋದರು. ಗಳಗನಾಥರ ಮೊದಮೊದಲಿನ ಪುಸ್ತಕಗಳೆಲ್ಲ ಇವರ ವ್ಯವಸ್ಥಾಪಕತ್ವದಲ್ಲಿಯೇ ಮುದ್ರಿತವಾಗುತ್ತಿದ್ದುವು. ಸದ್ಬೋಧ ಚಂದ್ರಿಕೆ ಮಾಸಪತ್ರಿಕೆಯ ವ್ಯವಸ್ಥಾಪಕರೂ ಇವರೇ ಆಗಿದ್ದರು. ಗಳಗನಾಥರು ಆನಂದವನವನ್ನು ಬಿಟ್ಟು ಹೊರಟಮೇಲೆ, ಸದ್ಬೋಧಚಂದ್ರಿಕೆಯ ಹೆಚ್ಚಿನ ಹೊಣೆಯನ್ನು ಇವರೇ ಹೊರಬೇಕಾಯಿತು. ಈ ಅವಧಿಯಲ್ಲಿ ಕಾಳೆಯವರು 20ಕ್ಕಿಂತ ಹೆಚ್ಚು ಐತಿಹಾಸಿಕ, ಸಾಮಾಜಿಕ ಮತ್ತು ಪತ್ತೇದಾರಿ ಕಾದಂಬರಿಗಳನ್ನು ಬರೆದು ಪ್ರಕಟಿಸಿದರು. ಇವುಗಳಲ್ಲಿ ಹೆಚ್ಚಿನ ಸಂಖ್ಯೆಯವು ಮರಾಠಿಯಿಂದ ಭಾಷಾಂತರಿಸಿದವು; ಅನುವಾದಿಸಿದವು. ಮಹಾರಾಷ್ಟ್ರದ ಸುಪ್ರಸಿದ್ಧ ಸಾಹಿತ್ಯಿಕರಾದ ದಿ. ನ. ಚಿಂ. ಕೇಳಕರರ ಮರಾಠಾ ಆಣಿ ಇಂಗ್ರಜ ಎಂಬ ಇತಿಹಾಸ ಗ್ರಂಥವನ್ನೂ ಪ್ರಕಟಿಸಿದರು.

ಮಕ್ಕಳ ಶಿಕ್ಷಣಕ್ಕಾಗಿ ಇವರು ಆನಂದವನವನ್ನು ಬಿಡಬೇಕಾಯಿತು. ಧಾರವಾಡದ ಮದೀಹಾಳ ಭಾಗದಲ್ಲಿ ಮನೆಮಾಡಿ ಇರತೊಡಗಿದರು. ಇಲ್ಲಯೂ ಒಂದು ಚಿಕ್ಕ ಮುದ್ರಣಾಲಯವನ್ನು ಇರಿಸಿಕೊಂಡು, ಮತ್ತು ಹನ್ನೆರಡು ವರ್ಷಗಳವರೆಗೆ ತಮ್ಮ ಕೃತಿಗಳನ್ನು ಪುನರ್ಮುದ್ರಿಸುವ ಕಾರ್ಯ ನಡೆಸಿದರು. ಈಗ ಆ ಮುದ್ರಣಾಲಯವನ್ನು ಧಾರವಾಡದ ಜನತಾ ವಿದ್ಯಾಸಂಸ್ಥೆಗೆ ದಾನವಾಗಿ ಕೊಟ್ಟಿದ್ದಾರೆ. ಕಾಳೆಯವರು ತಮ್ಮ ವೃದ್ಧಾಪ್ಯ ಜೀವನವನ್ನು ಧಾರವಾಡದಲ್ಲಿಯೇ ಕಳೆಯುತ್ತಿದ್ದಾರೆ.
ಕೆಲವು ಕಾದಂಬರಿಗಳು

* ಅಂಬಿಕೆ
* ಇಂದುಮುಖಿ
* ಘಾತಕ ಶಶಿಕಂಠ
* ವಿಚಿತ್ರ ಚಟ
* ಸೇಡಿನ ಯಜ್ಞ


ವರ್ಗ:ಕನ್ನಡ ಸಾಹಿತ್ಯ
ಬಿ.ಪಿ.ಕಾಳೆ
ಬಿ.ವಿ.ಅನಂತರಾಮ್

ಬಿ.ವಿ.ಅನಂತರಾಮ್ ಇವರು ಕನ್ನಡದ ಜನಪ್ರಿಯ ಪತ್ತೇದಾರಿ ಸಾಹಿತಿಗಳು.
೧೯೮೧ರಿಂದ ೨೦೦೯ರವರೆಗಿನ ೨೮ ವರ್ಷಗಳ ಕಾಲಾವಧಿಯಲ್ಲಿ ಇವರಿಂದ ರಚಿತವಾದ ಪತ್ತೇದಾರಿ ಕಾದಂಬರಿಗಳು ಸುಮಾರು ೧೦೦೦ ಸಂಖ್ಯೆಯಲ್ಲಿ ಪ್ರಕಾಶಿತವಾಗಿವೆ. ಪತ್ತೇದಾರಿ ಕಾದಂಬರಿಗಳನ್ನಲ್ಲದೆ ಸಾಮಾಜಿಕ, ಮಕ್ಕಳ ಕಥೆ, ಚಿಕ್ಕ ಕಥೆಗಳು ಇತ್ಯಾದಿ ವೈವಿಧ್ಯಪೂರ್ಣ ಲೇಖನಗಳನ್ನು ನೀಡಿ ರಸಿಕ ಓದುಗರ ಮನರಂಜಿಸಿ, ತಮ್ಮ ೫೯ನೆ ವಯಸ್ಸಿನಲ್ಲಿ (೧೯-೧೧-೨೦೦೯) ಕೀರ್ತಿಶೇಷರಾದರು.
ಇವರು ಹಲವಾರು ಪಾಶಿಮಾತ್ಯ ಸನ್ನಿವೇಶಗಳಿದ್ದ ಇಂಗ್ಲೀಷ್ ಮತ್ತಿತರ ಭಾಷೆಯ ಕಾದಂಬರಿಗಳನ್ನು ಅಳವಡಿಸಿಕೊಂಡು ಅನುವಾದಿಸಿ ಬರೆಯಬಲ್ಲವರಾಗಿದ್ದರು.

ಇವರ ಕೆಲವು ಕಾದಂಬರಿಗಳು ಇಂತಿವೆ:

* ಅಪಾಯಕ್ಕೆ ಅಂಜಬೇಡ
* ಏಟಿಗೆ ಎದಿರೇಟು
* ಡೆತ್ ವಾರಂಟ್
* ಸಂಚು
* ಕತ್ತಲಿಗೆ ನೂರು ಕಣ್ಣು
* ಟ್ವಿಂಕಲ್ ಟ್ವಿಂಕಲ್
ಜಿಂಕೆ ಸಾಹಸಗಳು

ಜಿಂಕೆ ಕೋಡ್ ನೇಮ್ ಪ್ರಸಿದ್ಧನಾದ ಪತ್ತೇದಾರ ಮಹೇಶ

# ಪತ್ತೇದಾರ ಮಹೇಶ (ಮೊದಲ ಕಾದಂಬರಿ)
# ಟೆರರಿಸ್ಟ್ ಜಿಂಕೆ
# ಜಿಂಕೆ ಜಿಂಕೆ ಜಿಂಕೆ
# ಜಿಂಕೆ ಲೇಡೀಸ್ ಸ್ಮೈಲ್
# ಜಿಂಕೆ ರೋಷ ಶತ್ರುನಾಶ
# ಡೆತ್ ಚೇಸ್
# ಸೂಪರ್ ಕಿಡ್ನಾಪರ್
# ಡೆವಿಲ್ ಏಜೆಂಟ್
# ಸೈಲೆಂಟ್ ಕಿಲ್ಲರ್
# ಟಚ್ ಮಿ ನಾಟ್
# ಮುದ್ದಿನ ಜಿಂಕೆ
# ಆಟಂ ಬಾಂಬ್
# ಚಾಣಾಕ್ಷ
# ಟಚ್ ಅಂಡ್ ಗೋ
# ಸ್ಲೀಪಿಂಗ್ ಬ್ಯೂಟಿ
ಸಣ್ಣ ಕತೆಗಳು

* ಲಾಟರಿ ಟಿಕೆಟ್
* ಬ್ಲಾ ಕ್ ಮೇಲ್
* ನಾಗರ ಹಾವು
* ಸೆಕಂಡ್ ಹನಿಮೂನ್
* ಸಂಪಾದಕರೇ ಜಾಗ್ರತೆ
* ಮಾಡಿದ್ದು ಒಂದೇ ತಪ್ಪು
ವರ್ಗ:ಕನ್ನಡ ಸಾಹಿತ್ಯ
ಬಿ.ವಿ.ಅನಂತರಾಮ್
ವರ್ಗ:ಪತ್ತೇದಾರಿ ಲೇಖಕರು
ಆರ್.ಡಿ.ಕಾಮತ

ಆರ್.ಡಿ.ಕಾಮತರು ೧೯೨೩ ಜೂನ್ ೬ರಂದು ಉಡುಪಿಯಲ್ಲಿ ಜನಿಸಿದರು. ಮುಂಬಯಿಯ ಭಾರತೀಯ ವಿದ್ಯಾಭವನದಲ್ಲಿ ನಾಟ್ಯ ಶಿಕ್ಷಕರಾಗಿದ್ದರು. ಇವರು ಕನ್ನಡ ಹಾಗು ಕೊಂಕಣಿಗಳಲ್ಲಿ ನಾಟಕಗಳನ್ನು ರಚಿಸಿ, ಆಡಿಸಿದ್ದಾರೆ.
ಇವರ ಕೆಲವು ಕೃತಿಗಳು:
ಏಕಾಂಕ ನಾಟಕಗಳು

* ಇನ್ನಿಲ್ಲದವರು
* ಏಕಲವ್ಯ
* ಕನಕನ ಕಿಂಡಿ
* ಕನ್ನಡಮ್ಮನ ಗುಡಿಯಲ್ಲಿ
* ಪೋಸ್ಟ್ ಮಾಸ್ಟರ್
* ಮಾನವತಿ
* ಸಾಕ್ರೆಟಿಸ್
ದೊಡ್ಡ ನಾಟಕಗಳು

* ಜ್ವಾಲಾಮುಖಿ
* ಟಿಪ್ಪು ಸುಲ್ತಾನ್
* ದೇವರ ಕಣ್ಣು
* ನಾರದ-ನಾರದಿ
* ಹೃದಯ ದೇಗುಲ
ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಆರ್.ಡಿ.ಕಾಮತ
ವರ್ಗ:ಮುಂಬಯಿನ ಲೇಖಕರು
ಗದಿಗೆಯ್ಯ ಹುಚ್ಚಯ್ಯ ಹೊನ್ನಾಪುರಮಠ

ಗದಿಗೆಯ್ಯ ಹುಚ್ಚಯ್ಯ ಹೊನ್ನಾಪುರಮಠ ಇವರು ೧೮೭೦ರಲ್ಲಿ ಜನಿಸಿದರು. ೧೮೯೩ರಲ್ಲಿ ಪುಣೆಯಲ್ಲಿ ಕಾನೂನು ಪರೀಕ್ಷೆಯಲ್ಲಿ ತೇರ್ಗಡೆಯಾದ ಬಳಿಕ ಧಾರವಾಡದಲ್ಲಿ ವಕೀಲಿ ವೃತ್ತಿ ಆರಂಭಿಸಿದರು. ಗದಿಗೆಯ್ಯನವರ ತಂದೆ ಹುಚ್ಚಯ್ಯನವರು “ಚಂದ್ರೋದಯ” ಎನ್ನುವ ವಾರಪತ್ರಿಕೆಯನ್ನು ಸಂಪಾದಿಸಿ ಪ್ರಕಟಿಸುತ್ತಿದ್ದರು. ಗದಿಗೆಯ್ಯನವರು ಕೆಲಕಾಲ “ಚಂದ್ರೋದಯ”ವನ್ನು ಮುಂದುವರಿಸಿದರು ಹಾಗು “ವಾಗ್ದೇವಿ” ಎನ್ನುವ ಮಾಸಪತ್ರಿಕೆಯನ್ನು ಸಹ ಪ್ರಕಟಿಸುತ್ತಿದ್ದರು. ಇವೆರಡೂ ಪತ್ರಿಕೆಗಳು ಕೆಲಕಾಲದ ನಂತರ ವಿಲೀನಗೊಂಡವು.


ಗದಿಗೆಯ್ಯನವರು ರಾಷ್ಟ್ರೀಯ ಮನೋಭಾವದವರು. ಕನ್ನಡದ ಕಳಕಳಿ ಇದ್ದವರು. ಆಲೂರು ವೆಂಕಟರಾಯರು, ಕಡಪಾ ರಾಘವೇಂದ್ರರಾಯರು, ರಾಮರಾವ ನರಗುಂದಕರ ಹಾಗು ಗದಿಗೆಯ್ಯ ಹೊನ್ನಾಪುರಮಠ ಇವರು ಜೊತೆಗೂಡಿ ಹುಟ್ಟುಹಾಕಿದ “ಕರ್ನಾಟಕ ಸಭೆ”ಯು ಮುಂದೆ ಕರ್ನಾಟಕ ಏಕೀಕರಣಕ್ಕೆ ನಾಂದಿಯಾಯಿತು.


೧೮೯೭ರಲ್ಲಿ ಕರ್ನಾಟಕ ವಿದ್ಯಾವರ್ಧಕ ಸಂಘದ ಕಾರ್ಯಕಾರಿ ಸಮಿತಿಯ ಸದಸ್ಯರಾದ ಇವರು ಮುಂದಿನ ೧೬ ವರ್ಷಗಳ ಕಾಲ ಅದರ ಪ್ರಗತಿಗಾಗಿ ದುಡಿದರು. ಆಲೂರು ವೆಂಕಟರಾಯರು ಧಾರವಾಡದಲ್ಲಿ ನಡೆಯಿಸಿದ ಕನ್ನಡ ಗ್ರಂಥಕರ್ತರ ಪ್ರಥಮ ಪರಿಷತ್ತನ್ನು ಯಶಸ್ವಿಗೊಳಿಸಲು ಗದಿಗೆಯ್ಯನವರು ಪರಿಶ್ರಮಿಸಿದರು.
ಕೃತಿಗಳು
ಕಾದಂಬರಿ

* ಅದ್ಭುತ ಪ್ರೇಮ
ಪ್ರಬಂಧ

* ನೀತಿ ಮಂಜರಿ
ಮಕ್ಕಳ ಸಾಹಿತ್ಯ

* ಪ್ರಹ್ಲಾದ ಚರಿತ್ರೆ
* ಶ್ರೀಕೃಷ್ಣ ಚರಿತ್ರೆ
* ಸಾವಿತ್ರಿ ಚರಿತ್ರೆ
* ಸಚಿತ್ರ ಬಾಲಭಾಗವತ
* ಸಚಿತ್ರ ಬಾಲರಾಮಾಯಣ
ಜೀವನ ಚರಿತ್ರೆ

* ಶ್ರೀ ಸಮರ್ಥ ರಾಮದಾಸ ಸ್ವಾಮಿಗಳ ಚರಿತ್ರೆ
* ಶ್ರೀ ರಾಮಕೃಷ್ಣ ಪರಮಹಂಸರ ಸತ್ಕಥೆಗಳು
* ಶ್ರೀ ಬಸವೇಶ್ವರ ಚರಿತ್ರೆ
ನಾಟಕ

* ಮೊಹಿನೀ ಅಥವಾ ನಿಂದಕರ ನಡುವಳಿ (‘ಶೆರಿಡನ್ನ’ರ ‘ಸ್ಕೂಲ್ ಫಾರ್ ಸ್ಕೌಂಡ್ರೆಲ್’ದ ರೂಪಾಂತರ)
* ತ್ರಾಟಿಕಾ ಅಥವಾ ಮೊಂಡ ಗಂಡ ತುಂಟ ಹೆಂಡತಿ (ಶೇಕ್ಸ್ಪಿಯರನ ‘ಟೇಮಿಂಗ್ ಆಫ್ ದ ಶ್ರೂ’ದ ರೂಪಾಂತರ)
ಕಾನೂನು

* ಗ್ರಾಮ ಪೋಲೀಸ್ ಎಕ್ಟ್
* ಗ್ರಾಮ ಪಂಚಾಯತಿ ಎಕ್ಟ್
* ಮಾಮ್ಲೇದಾರ ಕೋರ್ಟ್ ಎಕ್ಟ್
* ದಿವಾಣಿ ಕಾಯಿದೆ ಬೋಧಿನಿ

ಗದಿಗೆಯ್ಯ ಹುಚ್ಚಯ್ಯ ಹೊನ್ನಾಪುರಮಠ ಇವರು ೧೯೩೩ ಜನೆವರಿ ೭ರಂದು ನಿಧನರಾದರು.

ವರ್ಗ:ಕನ್ನಡ ಸಾಹಿತ್ಯ
ಗದಿಗೆಯ್ಯ ಹುಚ್ಚಯ್ಯ ಹೊನ್ನಾಪುರಮಠ
ಗದಿಗೆಯ್ಯ ಹುಚ್ಚಯ್ಯ ಹೊನ್ನಾಪುರಮಠ
ಎಚ್.ಎನ್.ಹೂಗಾರ

ಎಚ್.ಎನ್.ಹೂಗಾರರು ೧೯೩೨ರಲ್ಲಿ ಗದಗಿನಲ್ಲಿ ಜನಿಸಿದರು. ಉತ್ತರ ಕರ್ನಾಟಕದ ಎಲ್ಲಾ ವೃತ್ತಿನಿರತ ನಾಟಕ ಕಂಪನಿಗಳು ಇವರ ನಾಟಕಗಳನ್ನು ಆಡಿವೆ. ಇವರ ನಾಟಕಗಳ ಯಶಸ್ಸಿನಿಂದಾಗಿ ಇವರು ‘ಜ್ಯುಬಿಲೀ ಕವಿ’ ಎಂದೇ ಹೆಸರಾಗಿದ್ದಾರೆ.
ಇವರ ಕೆಲವು ಪ್ರಸಿದ್ಧ ನಾಟಕಗಳು:
* ಭಕ್ತಿಜ್ಯೋತಿ
* ಕುಲಪುತ್ರ
* ಕೊಂಡು ತಂದ ಗಂಡ
* ಬೂದಿ ಮುಚ್ಚಿದ ಕೆಂಡ
* ಸತಿಯೇ ಸೌಭಾಗ್ಯ
* ಮನ ಗೆದ್ದ ಮಡದಿ
* ಸಂಗೊಳ್ಳಿ ರಾಯಣ್ಣ
* ಬಂಗಾರ ಗಂಡು
* ವಾತ್ಸಲ್ಯ
* ನಾಟ್ಯರಾಣಿ
* ದಸರಾ
* ಪುತ್ಥಳಿ
* ಕಂಕಣ ಬಲ
* ಸುನಂದಾ
* ಮಕ್ಕಳ ಮದುವೆ
* ಸಂಸಾರ ಸಮರ
ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ವರ್ಗ:ಸಾಹಿತಿಗಳು
ವರ್ಗ:ನಾಟಕಕಾರರು
ಕಂದಗಲ್ಲ ಹಣಮಂತರಾವ

ಕಂದಗಲ್ಲ ಹಣಮಂತರಾವ ಇವರು ಕರ್ನಾಟಕದ ಶೇಕ್ಸ್‍ಪಿಯರ್ ಎಂದೇ ಪ್ರಸಿದ್ಧರಾಗಿದ್ದಾರೆ. ಉತ್ತರ ಕರ್ನಾಟಕದ ವೃತ್ತಿನಿರತ ನಾಟಕ ಕಂಪನಿಗಳು ಇವರ ನಾಟಕಗಳನ್ನು ಆಡುತ್ತಿವೆ.

ಇವರ ನಾಟಕಗಳು:
* ಚಿತ್ರಾಂಗದಾ
* ಮಾತಂಗಕನ್ಯಾ
* ರಕ್ತರಾತ್ರಿ
* ನೆತ್ತರದ ಔತಣ
* ಆಗಸ್ಟ ೧೫ರ ನಂತರ
* ಜಗನ್ಮಾಯಾ
* ಕೃಷ್ಣಗಾರುಡಿ
* ಪಾಂಚಾಲಿ ದ್ರೌಪದಿ
* ಸ್ವಯಂವರ
* ದೈವದುರಂತ ಕರ್ಣ
* ಬಾಣಸಿಗ ಭೀಮ
* ಕುರುಕ್ಷೇತ್ರ
* ಮಾಯಾಮೃಗ
* ಬೆಳ್ಳಿ ಚುಕ್ಕಿ
* ಪುಣ್ಯಪ್ರಭಾ
* ಬಾಳಿನೊಳು ಬೆಳಕು
* ವೀಣಾ
* ನರವೀರ ಪಾರ್ಥ
* ಅಗ್ನಿಕಮಲ
* ವರಪ್ರದಾನ

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ವರ್ಗ:ಸಾಹಿತಿಗಳು
ವರ್ಗ:ನಾಟಕಕಾರರು
ಎಂ.ವೆಂಕಟಕೃಷ್ಣಯ್ಯ

ಮೈಸೂರು ಮಿತ್ರ ಆಂದೋಲನ

1) ರಾಜಕೀಯ ಸುದ್ದಿ 1) ಅಪರಾಧ ಸುದ್ದಿ ಕಡಿಮೆ

2) ಆರ್ಥಿಕ ಸುದ್ದಿ ಹೆಚ್ಚು 2) ರಾಜಕೀಯ ಸುದ್ದಿ ಹೆಚ್ಚು

3) ಅಪಘಾತದ ಸುದ್ದಿ ಕಡಿಮೆ 3) ಸಾಮಾಜಿಕ ಮತ್ತು ಧಾರ್ಮಿಕ ಸುದ್ದಿ ಹೆಚ್ಚು

4) ಸಾಮಾಜಿಕ ಸುದ್ದಿ ಹೆಚ್ಚು 4) ಅಪಘಾತದ ಸುದ್ದಿ ಕಡಿಮೆ

5) ಜೀವನ ಶೈಲಿ ಸುದ್ದಿ ಕಡಿಮೆ 5) ಆರೋಗ್ಯದ ಸುದ್ದಿ ಕಡಿಮೆ

6) ಧಾರ್ಮಿಕ ಸುದ್ದಿ ಕಡಿಮೆ 6) ಸಾಮಾಜಿಕ ಸುದ್ದಿ ಹೆಚ್ಚು

7) ವಾಣಿಜ್ಯ ಶೇರು ಸುದ್ದಿ ಕಡಿಮೆ 7) ಧಾರ್ಮಿಕ ಸುದ್ದಿ ಕಡಿಮೆ

8) ಅಪರಾಧದ ಸುದ್ದಿ ಕಡಿಮೆ 8) ಸಿನಿಮಾ ಮತ್ತು ಮನೋರಂಜನೆ ಸುದ್ದಿ ಇಲ್ಲ

9) ಮನೋರಂಜನೆ ಸುದ್ದಿ ಕಡಿಮೆ 9) ವಾಣಿಜ್ಯ ಶೇರು ಸುದ್ದಿ ಇಲ್ಲ

10) ಆರೋಗ್ಯದ ಸುದ್ದಿ ಕಡಿಮೆ 10) ಕ್ರೀಡೆ ಸುದ್ದಿ ಇಲ್ಲ

11) ಕ್ರೀಡೆ ಸುದ್ದಿ ಇಲ್ಲ
ಪತ್ರಿಕೋದ್ಯಮ

ಸಾಧ್ವಿ, ಸಂಪದಭ್ಯುದಯ, ವೃತ್ತಾಂತ ಚಿಂತಾಮಣಿ, ಹಿತಬೋಧಿನಿ, ಗ್ರಾಮಜೀವನ, ವಿದ್ಯಾದಾಯಿನಿ, ಪೌರ ಸಾಮಾಜಿಕ ಪತ್ರಿಕೆ ಮೊದಲಾದ ಕನ್ನಡ ಪತ್ರಿಕೆಗಳನ್ನಲ್ಲದೆ, ನೇಚರ್ ಕ್ಯೂರ್, ಮೈಸೋರ್ ಪೇಟ್ರಿಯಾಟ್, ವೆಲ್ಥ ಆಫ್ ಮೈಸೋರ್ ಮುಂತಾದ ಇಂಗ್ಲಿಷ್ ಪತ್ರಿಕೆಗಳನ್ನೂ ಸಹ ಹಲವು ವರ್ಷ ನಡೆಯಿಸುತ್ತಿದ್ದರು.
ಪತ್ರಿಕೋದ್ಯಮವು ವಿಶ್ವವಿದ್ಯಾನಿಲಯದಲ್ಲಿ ಪಠ್ಯಪುಸ್ತಕವಾಗಲೆಂಬ ಉದ್ದೇಶದಿಂದ, ೨೦೦೦ ರೂಪಾಯಿಗಳ ದತ್ತಿಯನ್ನು ಸ್ಥಾಪಿಸಿ, ಪತ್ರಿಕೋದ್ಯಮದ ಶ್ರೇಷ್ಠ ವಿದ್ಯಾರ್ಥಿಗೆ ಬಹುಮಾನ ನೀಡುವ ವ್ಯವಸ್ಥೆ ಮಾಡಿದರು.
ಕೃತಿಗಳು

ಕಾದಂಬರಿ

* ಚೋರಗ್ರಹಣ ತಂತ್ರ
* ಪರಂತಪ ವಿಜಯ
ವ್ಯಕ್ತಿ ಪರಿಚಯ

* ಬೂಕರ್ ಟಿ.ವಾಷಿಂಗ್ಟನ್ ಚರಿತ್ರೆ
ಇತರ

* ಆರೋಗ್ಯ ಸಾಧನ ಪ್ರಕಾಶಿಕೆ
* ಹರಿಶ್ಚಂದ್ರ ಚರಿತ್ರೆ
* ಟೆಲಿಮ್ಯಾಕ್ಸನ ಸಾಹಸ ಚರಿತ್ರೆ
* ವಿದ್ಯಾರ್ಥಿ ಕರಭೂಷಣ
* ಧನಾರ್ಜನೆಯ ಕ್ರಮ
ಉಲ್ಲೇಖಗಳು

ವರ್ಗ:ಕನ್ನಡ ಸಾಹಿತ್ಯ
ಎಂ.ವೆಂಕಟಕೃಷ್ಣಯ್ಯ
ಎಂ.ವೆಂಕಟಕೃಷ್ಣಯ್ಯ
ವರ್ಗ:ಮೈಸೂರಿನ ಬರಹಗಾರರು
ಕರ್ಪೂರ ಶ್ರೀನಿವಾಸರಾವ್

ಕರ್ಪೂರ ಶ್ರೀನಿವಾಸರಾವ್ (೧೮೬೩ - ಜೂನ್ ೨, ೧೯೩೨) ಅವರು.ವೃತ್ತಿಯಿಂದ ಮಹಾನ್ ಇಂಜಿನಿಯರ್ ಎನಿಸಿ ಪ್ರವೃತ್ತಿಯಿಂದ ಸಾಹಿತಿಗಳಾಗಿ, ಸಾಹಿತ್ಯ ಪೋಷಕರಾಗಿ ಕಂಗೊಳಿಸಿದ ಮಹಾನ್ ಸಾಧಕರು.
ಜೀವನ

ಕರ್ಪೂರ ಶ್ರೀನಿವಾಸರಾವ್ ಇವರು ೧೮೬೩ರಲ್ಲಿ ಬೆಂಗಳೂರಿನಲ್ಲಿ ಜನಿಸಿದರು. ಇವರ ತಂದೆ ಕರ್ಪೂರ ಸುಬ್ಬರಾವ್. ಇವರ ಪೂರ್ವಿಕರು ತಿರುಪತಿ ತಿಮ್ಮಪ್ಪನ ದರ್ಶನಕ್ಕೆ ಮೊದಲು ಹೋದಾಗ ಬೆಟ್ಟದ ಅಡಿಯಿಂದ ಮುಡಿಯವರೆಗೆ ಉಂಡುಂಡೆ ಕರ್ಪೂರವನ್ನು ಉರಿಸಿದ್ದರಿಂದ ಇವರ ವಂಶಕ್ಕೆ ‘ಕರ್ಪೂರ’ ಎಂಬ ಹೆಸರು ಬಂದಿತಂತೆ.
ವಿದ್ಯಾಭ್ಯಾಸ ಮತ್ತು ಉದ್ಯೋಗ

ಶ್ರೀನಿವಾಸರಾಯರು ಬಿ.ಎಸ್ಸಿ, ನಂತರ ಎಲ್.ಸಿ.ಇ ಪದವಿ ಪಡೆದು ಮುಂಬಯಿಯಲ್ಲಿ ಇಂಜಿನಿಯರ್ ಆಗಿ ಸೇರಿದರು. ಅಲ್ಲಿಂದ ನಿವೃತ್ತರಾದ ಮೇಲೆ ಇವರ ಸೇವೆಯನ್ನು ಗುರುತಿಸಿದ ಮೈಸೂರು ಸರ್ಕಾರ ಇವರನ್ನು ಚೀಫ್ ಇಂಜಿನಿಯರ್ ಆಗಿ ನೇಮಕ ಮಾಡಿತು.
ಸಾಧನೆ

ಕರ್ಪೂರ ಶ್ರೀನಿವಾಸರಾವ್ ಅವರು ಕನ್ನಡಾಭಿಮಾನ ಹಾಗೂ ತಾಂತ್ರಿಕ ಪ್ರತಿಭೆಯನ್ನು ಪ್ರದರ್ಶಿಸಿ ಪರಿಷತ್ತಿನ ಚರಿತ್ರೆಯಲ್ಲಿ ಅವಿಸ್ಮರಣೀಯ ವ್ಯಕ್ತಿಯಾಗುಳಿದಿದ್ದಾರೆ. ೧೯೩೧ರಲ್ಲಿ ಕನ್ನಡ ಸಾಹಿತ್ಯ ಪರಿಷತ್ತಿನ ಪರಿಷನ್ಮಂದಿರಕ್ಕೆ ಶಂಕುಸ್ಥಾಪನೆ ಮಾಡಿದ ಗೌರವ ಇವರದು.

ಶ್ರೀನಿವಾಸರಾಯರು ವೃತ್ತಿಯಿಂದ ಇಂಜಿನಿಯರ್ ಆದರೂ ಪ್ರವೃತ್ತಿಯಲ್ಲಿ ಸಾಹಿತಿಗಳೆನಿಸಿದ್ದರು. ಸಂಸ್ಕೃತ, ಇಂಗ್ಲಿಷ್, ಮರಾಠಿ ಹಾಗೂ ಕನ್ನಡ ಭಾಷೆಯಲ್ಲಿ ಪಾಂಡಿತ್ಯಗಳಿಸಿದ್ದರು. ಸ್ವಾತಂತ್ರ್ಯ ಚಳುವಳಿಯಲ್ಲಿ ನೇರವಾಗಿ ಭಾಗವಹಿಸದೇ ಇದ್ದರೂ ಪರೋಕ್ಷವಾಗಿ ಬೆಂಬಲ ನೀಡುತ್ತಿದ್ದರು. ಕೃಷ್ಣರಾಜಸಾಗರ ಜಲಾಶಯ ನಿರ್ಮಾಣದಲ್ಲಿ ಇವರು ಪ್ರಮುಖ ಪಾತ್ರ ವಹಿಸಿದ್ದರು.
ಹಿರಿಮೆ

ಇವರ ಸಾರ್ವಜನಿಕ ಸೇವೆಯನ್ನು ಗುರುತಿಸಿ ಮೈಸೂರು ಸರ್ಕಾರವು ‘ರಾಜ್ಯಸಭಾ ಭೂಷಣ’ ಬಿರುದಿತ್ತು ಗೌರವಿಸಿತ್ತು. ಕನ್ನಡ ಸಾಹಿತ್ಯ ಪರಿಷತ್ತಿನೊಡನೆ ನಿಕಟ ಸಂಪರ್ಕ ಇರಿಸಿಕೊಂಡಿದ್ದ ಇವರು 1918ರಿಂದ 1933ರ ವರೆಗೆ ಇದರ ಉಪಾಧ್ಯಕ್ಷರಾಗಿದ್ದರು. ಕನ್ನಡ ಸಾಹಿತ್ಯ ಪರಿಷತ್ತಿನ ಕಟ್ಟಡದ ನೀಲಿ ನಕ್ಷೆಯನ್ನು ತಾವೇ ತಯಾರಿಸಿ ಕಟ್ಟಡ ನಿರ್ಮಾಣದ ಮೇಲ್ವಿಚಾರಣೆಯನ್ನು ತಾವೇ ಖುದ್ದಾಗಿ ನಡೆಸಿದ್ದರು. ಗಾಂಧೀಜಿಯವರ ಸ್ವಾತಂತ್ರ್ಯ ಚಳವಳಿಯಿಂದ ಭಾವಿತರಾಗಿದ್ದ ಇವರು ಕೊನೆಯ ತನಕ ಖಾದಿಧಾರಿಗಳಾಗಿದ್ದರು. ಸಾಹಿತ್ಯ ರಚನೆ ಹಾಗೂ ಪುಸ್ತಕ ಪ್ರಕಟಣೆಯಲ್ಲಿ ಆಸಕ್ತಿ ವಹಿಸಿದ್ದ ಇವರು ಉತ್ತಮ ಪುಸ್ತಕಗಳನ್ನು ಪ್ರಕಟಿಸಲು ಪ್ರಾರಂಭಿಸಿದ್ದ ಸುಭೋದ ರಾಮರಾಯರಿಗೆ ಪುಸ್ತಕ ಪ್ರಕಟಣೆಗೆಂದೇ ಅಂದಿನ ಕಾಲದಲ್ಲಿ ಒಂದು ಸಾವಿರ ರೂಪಾಯಿಯನ್ನು ಸಹಾಯ ಮಾಡಿದ್ದರು. ಒಂದು ಶತಮಾನದ ಹಿಂದೆ ಒಂದು ಸಾವಿರ ರೂಪಾಯಿಗೆ ಬಹಳಷ್ಟು ಬೆಲೆ ಇತ್ತು ಎಂಬುದು ನಮಗೆ ತಿಳಿದ ವಿಚಾರ.
ಸಾಹಿತ್ಯ

ಕನ್ನಡ ಸಾಹಿತ್ಯ ಪರಿಷತ್ತು ಅವರ ಬಹಳಷ್ಟು ಲೇಖನಗಳನ್ನು ಸಂಗ್ರಹಿಸಿ ‘ಸಾಹಿತ್ಯ ಶಾಸ್ತ್ರ’ ಎಂಬ ಹೆಸರಿನಲ್ಲಿ ಪ್ರಕಟಿಸಿದೆ.
ಕನ್ನಡ ಸಾಹಿತ್ಯ ಸಮ್ಮೇಳನದಲ್ಲಿ

ಕರ್ಪೂರ ಶ್ರೀನಿವಾಸರಾವ್ ಅವರು ೧೯೧೯ರ ವರ್ಷದಲ್ಲಿ ಹಾಸನದಲ್ಲಿ ನಡೆದ 5ನೆಯ ಕನ್ನಡ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷತೆ ವಹಿಸಿದ್ದರು.
ವಿದಾಯ

ಈ ಮಹಾನ್ ಚೇತನರಾದ ಕರ್ಪೂರ ಶ್ರೀನಿವಾಸರಾಯರು ಜೂನ್ ೨, ೧೯೩೨ರಂದು ಈ ಲೋಕವನ್ನಗಲಿದರು.
ಮಾಹಿತಿ ಕೃಪೆ

ಎಸ್. ವಿ. ಶ್ರೀನಿವಾಸರಾವ್ ಅವರ ‘ಕನ್ನಡ ಸಾಹಿತ್ಯ ಸಮ್ಮೇಳನಾಧ್ಯಕ್ಷರು’ ಕೃತಿ. ಪ್ರಕಾಶಕರು ಕನ್ನಡ ಸಾಹಿತ್ಯ ಪರಿಷತ್ತು.

ಕರ್ಪೂರ ಶ್ರೀನಿವಾಸರಾವ್
ರೊದ್ದ ಶ್ರೀನಿವಾಸರಾವ್

ರೊದ್ದ ಶ್ರೀನಿವಾಸರಾವ್ ಮುಂಬಯಿ ಕರ್ನಾಟಕದಲ್ಲಿ ಕನ್ನಡದ ಶಿಕ್ಷಣಕ್ಕಾಗಿ ಹಾಗು ಕರ್ನಾಟಕ ಕಾಲೇಜಿನ ಸ್ಥಾಪನೆಗಾಗಿ ಯಶಸ್ವಿ ಪ್ರಯತ್ನ ಕೈಗೊಂಡವರು .



ಇವರು ೧೮೫೦ ಸಪ್ಟಂಬರ ೧೭ರಂದು ಧಾರವಾಡ ಜಿಲ್ಲೆಯ ಮದಿಹಾಳದಲ್ಲಿ ಜನಿಸಿದರು. ಇವರ ತಾಯಿ ಸುಬ್ಬಮ್ಮ ; ತಂದೆ ಕೊನೇರರಾವ. ಬಡತನದಿಂದಾಗಿ ಹೆಚ್ಚಿನ ಶಿಕ್ಷಣ ಪಡೆಯಲಾಗದೆ ಹುಬ್ಬಳ್ಳಿಯಲ್ಲಿ ಶಿಕ್ಷಕನಾಗಿ ಕೆಲಸಕ್ಕೆ ಸೇರಿದರು. ಕೆಲಕಾಲದ ನಂತರ ರೆವಿನ್ಯೂ ಖಾತೆಯಲ್ಲಿ ಕೆಲಸಮಾಡಿ ವಿದ್ಯಾಖಾತೆಯನ್ನು ಸೇರಿದರು. ಅನೇಕ ಹೈಸ್ಕೂಲುಗಳಲ್ಲಿ ದುಡಿದ ನಂತರ 1878ರಲ್ಲಿ ಅಸಿಸ್ಟೆಂಟ್ ಡೆಪ್ಯುಟಿ ಕಮೀಷನರ್ ಆದರು. ನಂತರ ಡೆಪ್ಯುಟಿ ಕಮೀಷನರ್ ಆದರು. 1889ರಲ್ಲಿ ಟ್ರೇನಿಂಗ್ ಕಾಲೇಜಿನ ಪ್ರಿನ್ಸಿಪಾಲರಾದರು. 1908ರಲ್ಲಿ ನಿವೃತ್ತರಾದರು. ಶಿಕ್ಷಣಕ್ಷೇತ್ರದಲ್ಲಿ ಅವರ ಸೇವೆಗಾಗಿ ಆಗಿನ ಬ್ರಿಟಿಷ್ ಸರಕಾರವು ಅವರನ್ನು 'ರಾವ್ ಬಹದ್ದೂರ್ ' ಪದವಿಯನ್ನು ಕೊಟ್ಟು ಗೌರವಿಸಿತು. ತಮ್ಮ ನೌಕರಿಯ ಅವಧಿಯಲ್ಲಿಯೇ ಮಿತ್ರಸಮಾಜದ ಸ್ಥಾಪನೆಗಾಗಿ ದುಡಿದರು, ಕ್ಷಾಮನಿವಾರಕ ಸಂಘದ ಕಾರ್ಯದರ್ಶಿಯಾಗಿ ಕೆಲಸ ಮಾಡಿದರು, ಧಾರವಾಡ ನಗರಸಭೆಯ ಸದಸ್ಯರಾಗಿ ಸೇವೆ ಸಲ್ಲಿಸಿದರು.

ನಿವೃತ್ತಿಯ ನಂತರ ತಮ್ಮನ್ನು ಸಂಪೂರ್ಣವಾಗಿ ಸಮಾಜಸೇವೆಗೇ ಒಪ್ಪಿಸಿಕೊಂಡರು. 1908ರಲ್ಲಿ ಬಾಂಬೆ ಲೆಜಿಸ್ಲೇಟಿವ್ ಕೌನ್ಸಿಲ್ಲಿಗೆ ಆರಿಸಿ ಬಂದರು. ಮೂರು ಚುನಾವಣೆಗಳಲ್ಲಿ ಗೆದ್ದು ಆರು ವರ್ಷ ಈ ಸಭೆಯ ಸದಸ್ಯರಾಗಿದ್ದರು. ಅಲ್ಲಿ ಅವರು ಮಾಡಿದ ಅತ್ಯಂತ ಮಹತ್ವದ ಕೆಲಸವೆಂದರೆ ಧಾರವಾಡದಲ್ಲಿ ಕರ್ನಾಟಕ ಕಾಲೇಜಿನ ಪ್ರತಿಪಾದನೆ. ಕಾಲೇಜು ಸ್ಥಾಪನೆಗೆ ಕರ್ನಾಟಕದಜನತೆ ಎರಡು ಲಕ್ಷ ರೂಪಾಯಿಗಳನ್ನು ನಿರ್ದಿಷ್ಟ ತಾರೀಕಿನ ಒಳಗೆ ಕೊಡಬೇಕೆಂಬ ಕರಾರನ್ನು ಸರಕಾರವು ಹಾಕಿತ್ತು. ರಾಯರು ಮತ್ತು ರಾವ್ ಬಹದ್ದೂರ ಅರಟಾಳವರು ಈ ಕರಾರನ್ನು ಪೂರೈಸಿದರು. 1917ರ ಜೂನ್ ನಲ್ಲಿ ಕಾಲೇಜಿನ ಸ್ಥಾಪನೆಯೊಂದಿಗೆ ಕರ್ನಾಟಕದ ಬಹು ದಿನಗಳ ಕನಸು ನನಸಾಯಿತು. ಹುಬ್ಬಳ್ಳಿ ಕಾರವಾರ ರೈಲುಮಾರ್ಗಕ್ಕಾಗಿ ಯೂ ಪ್ರಯತ್ನಿಸಿದರು. ಸಾಹಿತ್ಯದಲ್ಲಿ ಅವರಿಗೆ ವಿಶೇಷ ಆಸಕ್ತಿಯಿತ್ತು. ಕೆಲವು ಅನುವಾದಗಳನ್ನೂ ಮಾಡಿದರು. ಕರ್ನಾಟಕ ವಿದ್ಯಾವರ್ಧಕ ಸಂಘವನ್ನು ಕಟ್ಟುವಲ್ಲಿ ಅವರು ಮಹತ್ವದ ಪಾತ್ರ ವಹಿಸಿದರು. ಕರ್ನಾಟಕದ ಏಕೀಕರಣದ ಬಗ್ಗೆ ಕಳಕಳಿಯನ್ನು ಹೊಂದಿದ್ದರು.


‘ನಂದಿನಿ (ಬುದ್ಧನ ಚರಿತೆ)’ , ಸ್ತ್ರೀಶಿಕ್ಷಣದ ಅವಶ್ಯಕತೆ ಇವು ಅವರ ಕೆಲವು ಪ್ರಮುಖ ಕೃತಿಗಳು.


೧೯೨೦ರಲ್ಲಿ ಹೊಸಪೇಟೆಯಲ್ಲಿ ಜರುಗಿದ ೬ನೆಯ ಕನ್ನಡ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷರಾಗಿದ್ದರು.


ರೊದ್ದ ಶ್ರೀನಿವಾಸರಾಯರು ೧೯೨೯ ಅಗಸ್ಟ ೪ ರಂದು ನಿಧನರಾದರು.

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ರೊದ್ದ ಶ್ರೀನಿವಾಸರಾವ್
ಆರ್.ತಾತಾಚಾರ್ಯ

ಆರ್.ತಾತಾಚಾರ್ಯರು ೧೮೭೬ ರಲ್ಲಿ ಮೈಸೂರಿನಲ್ಲಿ ಜನಿಸಿದರು. ಇವರು
ಮದ್ರಾಸಿನ ( ಚೆನ್ನೈ ) ರಾಜಮಹೇಂದ್ರಿ ಕಾಲೇಜಿನಲ್ಲಿ ಪ್ರಾಧ್ಯಾಪಕರಾಗಿದ್ದು, ಆನಂತರ ಟೀಚರ್ಸ್ ಟ್ರೇನಿಂಗ್ ಕಾಲೇಜಿನಲ್ಲಿ ವೈಸ್ ಪ್ರಿನ್ಸಿಪಾಲ್ ಆಗಿ ಸೇವೆ ಸಲ್ಲಿಸಿದರು.
ಗೌರವಗಳು

೧೯೨೭ರಲ್ಲಿ ಮಂಗಳೂರಿನಲ್ಲಿ ನಡೆದ ೧೩ನೆಯ ಕನ್ನಡ ಸಾಹಿತ್ಯ ಸಮ್ಮೇಳನದಲ್ಲಿ ಇವರು ಅಧ್ಯಕ್ಷರಾಗಿದ್ದರು.
ಇವರ ಕೃತಿಗಳು

* ಗುರುದತ್ತರಾಯನ ಚರಿತ್ರೆ (ನಯಸೇನನ ‘ಧರ್ಮಾಮೃತ’ ಆಧಾರಿತ ಕೃತಿ).
* ಗಿರಿಮಲ್ಲಿಕಾರ್ಜುನ ಶತಕ
* ಮರುರ್ನಂದನ ಶತಕ
ನಿಧನ

ಆರ್.ತಾತಾಚಾರ್ಯರು ೧೯೩೨ರಲ್ಲಿ ನಿಧನರಾದರು.
ವರ್ಗ:ಕನ್ನಡ ಸಾಹಿತ್ಯ
ಆರ್.ತಾತಾಚಾರ್ಯ
ಬೆನಗಲ್ ರಾಮರಾವ್

ಬೆನಗಲ್ ರಾಮರಾವ್ (ಏಪ್ರಿಲ್ ೩, ೧೮೭೬ – ಮೇ ೮, ೧೯೪೩) ಕನ್ನಡ ಸಾಹಿತ್ಯ ಸೇವೆ ಮಾಡಿದ ಶ್ರೇಷ್ಠರಲ್ಲಿ ಒಬ್ಬರೆನಿಸಿದ್ದಾರೆ.
ಜೀವನ

ಬಹುಭಾಷಾ ಕಲಾವಿದರಾಗಿದ್ದ ಬೆನಗಲ್ ರಾಮರಾಯರು ಏಪ್ರಿಲ್ ೩, ೧೮೭೬ರಂದು ಮಂಗಳೂರಿನಲ್ಲಿ ಜನಿಸಿದರು. ತಂದೆ ವಕೀಲಿ ವೃತ್ತಿ ಮಾಡುತ್ತಿದ್ದ ಮಂಜುನಾಥಯ್ಯನವರು. ರಾಮರಾಯರ ಪ್ರಾಥಮಿಕ ಶಿಕ್ಷಣ ಮೂಲ್ಕಿ, ಮಂಗಳೂರು ಮತ್ತು ಪುತ್ತೂರಿನಲ್ಲಿ ನೆರವೇರಿತು. ಮಂಗಳೂರಿನ ಸರ್ಕಾರಿ ಕಾಲೇಜು ಮತ್ತು ಮದರಾಸಿನ ಪ್ರೆಸಿಡೆನ್ಸಿ ಕಾಲೇಜಿನಲ್ಲಿ ವ್ಯಾಸಂಗ ಮಾಡಿ ೧೮೯೬ರಲ್ಲಿ ಬಿ.ಎ. ಪದವಿ ಗಳಿಸಿದರು. ಕನ್ನಡದ ಬಗ್ಗೆ ಅವರಿಗೆ ಅಪಾರ ಒಲವು. ಪದವಿ ಗಳಿಸಿದ ನಂತರ ಮದರಾಸಿನ ಕ್ರಿಶ್ಚಿಯನ್ ಕಾಲೇಜಿನಲ್ಲಿ ಕನ್ನಡ ಪಂಡಿತರಾಗಿ ೧೮೯೭ರಿಂದ ೧೯೦೦ರವರೆಗೆ ಕಾರ್ಯನಿರ್ವಹಿಸಿದರು. ಮದರಾಸಿನಲ್ಲಿದ್ದಾಗಲೇ ತೆಲುಗು ಮತ್ತು ಕನ್ನಡವನ್ನು ಪ್ರಮುಖ ವಿಷಯವನ್ನಾಗಿ ಆರಿಸಿಕೊಂಡು ಮದರಾಸು ವಿಶ್ವವಿದ್ಯಾಲಯದಿಂದ ಎಂ.ಎ. ಪದವಿ ಪಡೆದರು. ನಂತರ ಮೈಸೂರಿನ ನಾರ್ಮಲ್ ಸ್ಕೂಲಿನಲ್ಲಿ ಕನ್ನಡ ಅಧ್ಯಾಪಕರಾಗಿ ಎರಡು ವರ್ಷ ಕೆಲಸ ಮಾಡಿ ೧೯೦೨ರಿಂದ ಎಂಟು ವರ್ಷಕಾಲ ಮುಂಬಯಿ ಸರಕಾರದ ಭಾಷಾಂತರ ಇಲಾಖೆಯಲ್ಲಿ ಕಾರ್ಯನಿರ್ವಹಿಸಿದರು.
ಬಹು ಭಾಷೆಗಳಿಂದ ಕನ್ನಡಕ್ಕೆ ಭಾಷಾಂತರ

ಬೆನಗಲ್ ರಾಮರಾಯರದು ಬಹುಮುಖ ಪ್ರತಿಭೆ. ಅವರಿಗೆ ಹಲವಾರು ಭಾಷೆಗಳಲ್ಲಿ ಪ್ರಾವೀಣ್ಯತೆ ಇತ್ತು. ತೆಲುಗು, ಸಂಸ್ಕೃತ, ಬಂಗಾಳಿ, ಮರಾಠಿ ಭಾಷೆಗಳಲ್ಲಿ ತಮಗಿದ್ದ ಪ್ರಾವೀಣ್ಯತೆಯಿಂಡ ಆ ಭಾಷೆಗಳಿಂದ ಕೃತಿಗಳನ್ನು ಕನ್ನಡಕ್ಕೆ ಭಾಷಾಂತರಿಸಿದರು. ತೆಲುಗಿನಿಂದ ‘ಕಲಹ ಪ್ರಿಯ’ ಎಂಬ ನಾಟಕ, ಸತ್ಯರಾಜನ ಪೂರ್ವದೇಶದ ಯಾತ್ರೆಗಳು ಎಂಬ ಕಾದಂಬರಿ, ಮರಾಠಿಯಿಂದ ‘ರಮಾ ಮಾಧವ’ ಎಂಬ ಕಾದಂಬರಿ, ಸಂಸ್ಕೃತದಿಂದ ‘ದೂತಾಂಗ’ ಎಂಬ ನಾಟಕ, ಬಂಗಾಳಿಯಿಂದ ‘ಕೃಷ್ಣಕುಮಾರಿ’ ಎಂಬ ಕಾದಂಬರಿ ಮುಂತಾದುವುಗಳು ಅವರ ಭಾಷಾಂತರದ ಪ್ರಮುಖ ಕೃತಿಗಳು.
ಸ್ವತಂತ್ರ ಕೃತಿಗಳು

ರಾಮರಾಯರ ಸ್ವತಂತ್ರ ಕೃತಿಗಳಲ್ಲಿ ಇರಾವತಿ, ಚಿಕ್ಕ ಕಥೆಗಳು, ಮಹನೀಯರ ಚರಿತ್ರೆಮಾಲೆ ಮುಂತಾದವು ಪ್ರಮುಖವಾದವು.
ಕೈಫಿಯತ್ತುಗಳಿಗೆ ಪ್ರಸಿದ್ಧರು

ಇತಿಹಾಸದ ಬಗ್ಗೆಯೂ ರಾಯರಿಗೆ ಅಪಾರ ಒಲವು. ತಂಜಾವೂರು ಮನೆತನದ ಕೈಫಿಯತ್ತು, ಹಳೇಬೀಡು ಕೈಫಿಯತ್ತು, ಹೊಳೆ ಹೊನ್ನೂರು ಕೈಫಿಯತ್ತು ಮುಂತಾದ ಅನೇಕ ಕೈಫಿಯತ್ತುಗಳ ರಚನೆ ಅವರಿಂದ ಮೂಡಿಬಂತು. ಹೀಗಾಗಿ ಅವರು ಕೈಫಿಯತ್ತುಗಳ ರಾಮರಾಯರೆಂದೇ ಪ್ರಸಿದ್ಧಿ ಪಡೆದವರು.
ಸಂಪಾದನೆಗಳು

ರಾಮರಾಯರು ಇತರರೊಡನೆ ಸೇರಿ ಹಲವಾರು ಗ್ರಂಥಗಳನ್ನು ಸಂಪಾದಿಸಿದ್ದಾರೆ. ಪಾನ್ಯಂ ಸುಂದರ ಶಾಸ್ತ್ರಿಯವರೊಡಗೂಡಿ ಸಿದ್ಧಪಡಿಸಿದ ‘ಪುರಾಣನಾಮ ಚೂಡಾಮಣಿ’ ಒಂದು ಉತ್ಕೃಷ್ಟ ಆಕರ ಗ್ರಂಥ.
ಸಾಹಿತ್ಯ ಸಮ್ಮೇಳನಾಧ್ಯಕ್ಷತೆ

ರಾಮರಾಯರನ್ನು ಬೆಳಗಾವಿಯಲ್ಲಿ ೧೯೨೫ರಲ್ಲಿ ನಡೆದ ಹನ್ನೊಂದನೇ ಕನ್ನಡ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷರನ್ನಾಗಿ ಮಾಡಿ ಕನ್ನಡದ ಜನತೆ ಗೌರವ ತೋರಿತು.
ವಿದಾಯ

ಈ ಮಹನೀಯರು ಮೇ ೮, ೧೯೪೩ರಲ್ಲಿ ಈ ಲೋಕವನ್ನಗಲಿದರು.
ನೋಡಿ

*ಬಿ ಎನ್ ರಾವ್ ಇದೇ ಊರಿನವರು
ಉ‌ಲ್ಲೇಖಗಳು

ಕಣಜ .

ವರ್ಗ:ಸಾಹಿತಿಗಳು
ವರ್ಗ:ಕನ್ನಡ ಸಾಹಿತಿಗಳು
ಬೆಳ್ಳಾವೆ ವೆಂಕಟನಾರಣಪ್ಪ

ರಾಜಸೇವಾಸಕ್ತ ಬೆಳ್ಳಾವೆ ವೆಂಕಟನಾರಣಪ್ಪನವರು ತುಮಕೂರು ತಾಲೂಕಿನ ಬೆಳ್ಳಾವೆಯಲ್ಲಿ ೧೦-೨-೧೮೭೨ರಲ್ಲಿ ಜನಿಸಿದರು.ಇವರ ತಂದೆ ವೆಂಕಟ ಕೃಷ್ಣಯ್ಯ ಮತ್ತು ತಾಯಿ ಲಕ್ಷ್ಮೀದೇವಿ.
ವಿದ್ಯಾಭ್ಯಾಸ

ವಿದ್ಯಾಭ್ಯಾಸ ಪ್ರಾರಂಭವಾದುದು ಕೂಲಿ ಮಠದಲ್ಲಿ. ತುಮಕೂರು ಹಾಗು ಬೆಂಗಳೂರುಗಳಲ್ಲಿ ವ್ಯಾಸಂಗ ಮಾಡಿ, ಎಮ್.ಎ. ಪದವಿ ಪಡೆದರು.
ಕೆಲಸ

ಬೆಂಗಳೂರಿನ ಸೆಂಟ್ರಲ್ ಕಾಲೇಜಿನಲ್ಲಿ ಭೌತಶಾಸ್ತ್ರದ ಅಧ್ಯಾಪಕರಾಗಿ ಸೇವೆ ಸಲ್ಲಿಸಿದರು. ಮುಲಕನಾಡು ಸಂಘದ ಅಧ್ಯಕ್ಷರಾಗಿ, ಅಗ್ರಿಕಲ್ಚರ್ ಅಂಡ್ ಎಕ್ಟಿವ್‌ಮೆಂಟ್ ಯೂನಿಯನ್ ಸದಸ್ಯರಾಗಿ, ಮೈಸೂರು-ತಮಿಳುನಾಡಿನ ಕಾವೇರಿ ನೀರಿನ ಹಂಚಿಕೆಯ ನಿಷ್ಪಕ್ಷಪಾತ ತೀರ್ಪು ಕೊಡಲು ನೇಮಿಸಿದ ಸಮಿತಿಯ ಸದಸ್ಯರಾಗಿ, ಬೆಂಗಳೂರಿನ ಸಿಟಿ ಕೋ-ಆಪರೇಟಿವ್ ಸೊಸೈಟಿಯ ಅಧ್ಯಕ್ಷರಾಗಿ ಸೇವೆ ಸಲ್ಲಿಸಿದರು.ಇವರು ೧೯೩೭ರಲ್ಲಿ ಜಮಖಂಡಿಯಲ್ಲಿ ಜರುಗಿದ ೨೨ನೆಯ ಕನ್ನಡ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷರಾಗಿದ್ದರು.
ವಿಶೇಷ ಸಾಧನೆ

ಕನ್ನಡದ ಮೊದಲ ವಿಜ್ಞಾನ ಪತ್ರಿಕೆ “ವಿಜ್ಞಾನ”ವನ್ನು ಹೊರತಂದ ಹೆಗ್ಗಳಿಕೆ ಇವರದು. ಕನ್ನಡ ಸಾಹಿತ್ಯ ಪರಿಷತ್ತಿನ “ಪರಿಷತ್ ಪತ್ರಿಕೆ’’ಯಲ್ಲಿ ಸಹ ಇವರು ಗಣನೀಯ ಸೇವೆ ಸಲ್ಲಿಸಿದ್ದಾರೆ. ಕೆಳಕಂಡ ಪ್ರಾಚೀನ ಕೃತಿಗಳ ಸಂಪಾದನೆಯಲ್ಲಿ ಇವರು ಸಲ್ಲಿಸಿದ ಸೇವೆ ಅಪಾರ.

* ಪಂಪರಾಮಾಯಣ
* ಪಂಪಭಾರತ
* ಚಾವುಂಡರಾಯ ಪುರಾಣ
* ಸೋಮೇಶ್ವರ ಶತಕ
* ಕುಸುಮಾವಳಿ ಕಾವ್ಯ
* ಶಬ್ದಮಣಿ ದರ್ಪಣ
ನಿಧನ

ಬೆಳ್ಳಾವೆ ವೆಂಕಟನಾರಣಪ್ಪನವರು ೩-೮-೧೯೪೩ರಲ್ಲಿ ನಿಧನರಾದರು.
ಉಲ್ಲೇಖಗಳು

ವರ್ಗ:ಕನ್ನಡ ಸಾಹಿತ್ಯ
ಬೆಳ್ಳಾವೆ ವೆಂಕಟನಾರಣಪ್ಪ
ವೈ.ನಾಗೇಶ ಶಾಸ್ತ್ರಿ

ವೈ.ನಾಗೇಶ ಶಾಸ್ತ್ರಿಗಳು ೧೮೯೩ರಲ್ಲಿ ಬಳ್ಳಾರಿ ಜಿಲ್ಲೆಯ ಏಳು ಬೆಂಚೆ ಗ್ರಾಮದಲ್ಲಿ ಜನಿಸಿದರು. ಇವರ ತಾಯಿ ನೀಲಾಂಬಿಕೆ ; ತಂದೆ ನಯನಯ್ಯ.

ಇವರ ಕೆಲವು ಪ್ರಮುಖ ಕೃತಿಗಳು ಇಂತಿವೆ:
* ಅಭಿನವ ಗೀತೆ
* ವಿದ್ಯಾ ವಿನೋದಿನಿ
* ಗವಿ ಸಿದ್ಧೇಶ್ವರ ಪುರಾಣ
* ಮರಿಯೋಗೀಶ್ವರ ಪುರಾಣ
* ಶ್ರೀ ಪಾಲಾಕ್ಷ ಶಿವಯೋಗೀಶ್ವರ ಪುರಾಣ

ಇವರು ೧೯೩೩ರಲ್ಲಿ ಹುಬ್ಬಳ್ಳಿಯಲ್ಲಿ ಜರುಗಿದ ೧೯ನೆಯ ಕನ್ನಡ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷರಾಗಿದ್ದರು. ಇವರಿಗೆ ಕೋಲಕತ್ತಾ ವಿಶ್ವವಿದ್ಯಾಲಯದಿಂದ ‘ಸರ್ವದರ್ಶನ ತೀರ್ಥ’ ಪ್ರಶಸ್ತಿ ದೊರೆಕಿದೆ.

ವಿದ್ವಾನ್ ವೈ. ನಾಗೇಶ ಶಾಸ್ತ್ರಿಗಳು ೧೯೭೪ರಲ್ಲಿ ನಿಧನರಾದರು.
ಸ್ಮರಣಾರ್ಥ

ಸರ್ವದರ್ಶನತೀರ್ಥ ಶ್ರೀ ವಿದ್ವಾನ್ ಪಂಡಿತ್ ವೈ. ನಾಗೇಶ್ ಶಾಸ್ತ್ರಿಯವರ ಸ್ಮರಣಾರ್ಥವಾಗಿ ಇವರ ಹುಟ್ಟೂರಾದ ಏಳುಬೆಂಚಿ ಗ್ರಾಮದಲ್ಲಿ ಕಲಾಭವನ ನಿರ್ಮಿಸಿ 2021 ಆಗಸ್ಟ್ 29ರಂದು ಉದ್ಘಾಟಿಸಲಾಯಿತು.
ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ವೈ.ನಾಗೇಶ ಶಾಸ್ತ್ರಿ